**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 11.04.2022**

**Prítomní členovia komisie:** Jozef Nagy, Angéla Jágerová, Peter Puss, Peter Andrássy, Kitti Cédl Zima, Štefan Valocsay

Ostatní prítomní:

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Prerokovanie programu zasadnutia mestského zastupiteľstva**
2. **Žiadosti občanov**

**K bodu 1)**

Predseda Výboru m.č. Mliečno informoval členov o výročnej správe, záverečnom účte a účtovnej závierke mesta Šamorín a mestom riadených rozpočtových organizácií za rok 2021.

Výbor m.č. Mliečno odporúča správu predložiť na schválenie MsZ Šamorín.

Predseda Výboru m.č. Mliečno oboznámil prítomných s programom zasadnutia mestského zastupiteľstva Šamorín.

**Príkaz primátora Mesta Šamorín č. 6/2022** – na vykonanie I. zmeny rozpočtu mesta na rok 2022. Celková výška rozpočtu sa mení na strane príjmov aj výdavkov, zvýšenie predstavuje 71.166,-€ur.

**Návrh na schválenie VZN č. 5/2022 –** ktorým sa schvaľuje Prevádzkový poriadok pohrebísk na území mesta Šamorín. Potreba prijatia nového VZN reflektuje na legislatívne zmeny, ktoré priniesla novela zákona a zastaralým Prevádzkovým poriadkom pohrebísk, predložený prevádzkovateľom – AREA Šamorín s.r.o.

Výbor m.č. Mliečno odporúča návrh schváliť na MsZ v Šamoríne.

**Návrh na schválenie VZN č. 7/2022** – o poskytovaní sociálnych služieb, o spôsobe a výške úhrad za tieto služby

Návrh zmeny VZN sa predkladá z dôvodu zvýšenie hodnoty stravnej jednotky pre prijímateľa sociálnych služieb v Domove seniorov Ambrózia Idősek Otthona k 1.7.2022. Dôvodom na zvýšenie hodnoty stravnej jednotky je prudký nárast cien potravín.

Výbor m.č. Mliečno odporúča návrh schváliť na MsZ v Šamoríne.

**Návrh na schválenie prevodu nehnuteľného majetku mesta v k.ú. Mliečno**

**Marcel Schmidt**, bytom Pod Záhradami 74, Šamorín a **Iveta Zvardoňová** požiadali o odkúpenie pozemkov parc.č.261/1 o výmere 166m2 a parc.č. 261/2 o výmere 15 m2 ako záhrada v k.ú. Mliečno, ktoré sú situované v tesnom susedstve žiadateľov, z dôvodu, že uvedené nehnuteľnosti sú dlhodobo nevyužívané a zanedbané.

Výbor m.č. Mliečno odporúča schváliť na MsZ v Šamoríne.

**Návrh na schválenie prevodu nehnuteľného majetku mesta v k.ú. Mliečno**

**Jozef Borbély** a manž. **Alžbeta** trvale bytom Dolná 11, Mliečno ako dlhodobí užívatelia nehnuteľnosti na základe nájomnej zmluvy požiadali o odkúpenie pozemku cca 180m2 a o uzatvorenie nájomnej zmluvy na časť pozemku o výmere cca 140m2, ktoré sú situované v tesnom susedstve žiadateľov, s využitím na záhradkárske účely z dôvodu, že uvedené nehnuteľnosti zveľadili a dlhodobo udržiavajú.

Výbor m.č. Mliečno odporúča odpredaj aj prenájom záujmových nehnuteľností a predložiť na schválenie na MsZ Šamorín.

**Návrh na prerozdelenie transferov z rozpočtu mesta na rok 2022**

Prerozdelenie dotácií pre šport a mládež, pre kultúru a cirkev a pre školstvo na rok 2022 je na základe odporúčania odborných komisií MsZ.

Materiál je vypracovaný a predložený na prerokovanie v zmysle zásad nakladania s finančnými prostriedkami mesta a s rozpočtom mesta na rok 2022.

Výbor m.č. Mliečno odporúča návrh predložiť na schválenie MsZ v Šamoríne.

**Návrh na udelenie cien mesta Šamorín**

**PRO CULTURA, PRO HUMANA, PRO HONORIS, PRO CIVIS a PRO FUTURA**

Cenu udeľuje mesto jedenkrát ročne na základe návrhov primátora mesta, poslancov, občianskych združení, spolkov, inštitúcií a občanov.

Výbor m.č. Mliečno návrhy berie na vedomie.

**Návrh na udelenie ceny PRO URBE**

Návrh na udelenie ceny PRO URBE môžu mestskému zastupiteľstvu predkladať poslanci, primátor, obč. združenia, spolky, vedecké a umelecké inštitúcie a občania mesta. Cenu tvorí plaketa s erbom mesta a peňažná odmena vo výške 500,- €ur.

Výbor m.č. Mliečno navrhuje udeliť cenu PRO URBE pre Doc. Ing. Pavla Élesztősa CSs.

**K bodu 2)**

**Žiadosť o umiestnenie prenosnej garáže**

Tomáš Sárközi, Krajná 68/A, Mliečno podal žiadosť o umožnenie umiestnenia prenosnej plechovej garáže na Krajnej ulici 68/A v Mliečne už vedľa stojacej plechovej garáže na prenajatom pozemku od mesta Šamorín.

Výbor m.č. Mliečno neodporúča žiadosti vyhovieť.

**Žiadosť o vyjadrenie k investicnému zámeru**

IPON SK s.r.o. v zastúpení Ing.arch.Matej Malina žiada vyjadrenie mesta k investičnému zámeru ako podklad pri vypracovaní projektovej dokumentácie a k povoľovacím konaniam . Zámerom je výstavba šiestich radových domov a vytvorenie novej ulice v k.ú. Šamorín – Kraľovianky.

Výbor m.č. Mliečno navrhuje postupovať v zmysle územného plánu mesta Šamorín.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

Jozef Nagy

Zapísala: Mária Óvári predseda Výboru m.č. Mliečno